ROMANIA

JUDEȚUL Mureș Vizat

COMUNA ACĂȚARI Secretar general

PRIMAR Jozsa Ferenc

 **P R O I E C T**

#  HOTĂRÂREA

**nr.** ……..… **din** ..............................

**privind participarea la Programul vizând sisteme de alimentare cu apă, canalizare**

**și epurare a apelor uzate**

Având în vedere temeiurile juridice, respectiv prevederile:

1. art. 120 și art. 121 alin. (1) și (2) din Constituția României, republicată;
2. art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
3. art. 7 alin. (2) și art. 1166 și următoarele din Legea nr. 287/2009 privind Codul civil, republicată, cu modificările ulterioare, referitoare la contracte sau convenții;
4. art. 20 și 21 din Legea cadru a descentralizării nr. 195/2006;
5. art. 129 alin. (2) din OUG 57/2019 privind Codul Administrativ, cu modificările și completările ulterioare;
6. Legea nr. 273/2006 privind finanțele publice locale, cu modificările și completările ulterioare;
7. Programul vizând sisteme de alimentare cu apă, canalizare și epurare a apelor uzate, aprobat prin Ordinul MMAP nr. 475/29.02.2024;
8. luând în considerare prevederile Hotărârii Guvernului nr. 907/2016 privind aprobarea Structurii devizului general şi a Metodologiei privind elaborarea devizului general pentru obiective de investiţii şi lucrări de intervenţii,
9. analizând documentaţia tehnico-economică și indicatorii tehnico-economici ai proiectului **”CANALIZARE MENAJERĂ ÎN SATELE GRUIȘOR și STEJERIȘ COMUNA ACĂȚARI JUDEȚUL MUREȘ”.**

 în temeiul prevederilor art. 139 alin. (1) și celor ale art. 196 alin. (1) lit. a) din OUG 57/2019 privind Codul Administrativ, cu modificările și completările ulterioare,

 luând act de:

1. referatul de aprobare prezentat de către primarul Comunei Acățari, în calitatea sa de inițiator, înregistrat cu nr. 2017/ 2024, prin care se susține necesitatea și oportunitatea proiectului, constituind un aport pentru dezvoltarea colectivității;
2. raportul compartimentului de resort din cadrul aparatului de specialitate al primarului, înregistrat cu nr. 2025/2024, prin care se motivează, în drept și în fapt, necesitatea și oportunitatea participării la Program;
3. raportul comisiei de specialitate a Consiliului Local Acățari

**Consiliul Local al Comunei Acățari adoptă prezenta hotărâre**.

 **Art. 1. -** Se aprobă participarea Comunei Acățari la **Programul vizând sisteme de alimentare cu apă, canalizare și epurare a apelor uzate cu proiectul ”CANALIZARE MENAJERĂ ÎN SATELE GRUIȘOR și STEJERIȘ COMUNA ACĂȚARI JUDEȚUL MUREȘ”,** finanțat din Fondul pentru mediu.

**Art. 2. -** Se aprobă asigurarea şi și susținerea, din surse proprii, a cheltuielilor care nu sunt acoperite prin finanțarea acordată de AFM.

**Art. 3. -** Se aprobă asigurarea și susținerea tuturor cheltuielilor neeligibile ale obiectivului.

**Art. 4. -** Se aprobă contractarea finanțării, în cazul aprobării proiectului, și împuternicirea domnului **Osváth Csaba**, în calitate de primar, reprezentantul legal al comunei, potrivit legii, să reprezinte Comuna Acățari în relația cu Autoritatea (AFM).

**Art. 5. -** Aducerea la îndeplinire a prezentei hotărâri se asigură de către primarul Comunei Acățari.

**Art. 6. -** Prezenta hotărâre se comunică, prin intermediul secretarului Comunei Acățari, în termenul prevăzut de lege, primarului Comunei Acățari și prefectului județului Mureş și se aduce la cunoștință publică prin afișarea la sediul primăriei, precum și pe pagina de internet a comunei.

 Primar,

 Osvath Csaba

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: acatari@cjmures.ro, www.acatari.ro

##  Nr. 2017/ 21 martie 2024

### **REFEREAT DE APROBARE**

**privind participarea la Programul vizând sisteme de alimentare cu apă, canalizare**

**și epurare a apelor uzate**

Având în vedere raportul de specialitate la proiectul de hotărâre **la proiectul de hotărâre privind aprobarea participării la Programul vizând sisteme de alimentare cu apă, canalizare și epurare a apelor uzate** pentru obiectivul de investiții „**CANALIZARE MENAJERĂ ÎN SATELE GRUIȘOR și STEJERIȘ COMUNA ACĂȚARI JUDEȚUL MUREȘ”**;

În confomitate cu prevedrile:

* art. 120 și art. 121 alin. (1) și (2) din Constituția României, republicată;
* art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
* art. 7 alin. (2) și art. 1166 și următoarele din Legea nr. 287/2009 privind Codul civil, republicată, cu modificările ulterioare, referitoare la contracte sau convenții;
* art. 20 și 21 din Legea cadru a descentralizării nr. 195/2006;
* art. 129 alin. (2) din OUG 57/2019 privind Codul Administrativ, cu modificările și completările ulterioare;
* Legea nr. 273/2006 privind finanțele publice locale, cu modificările și completările ulterioare;
* Prevederile art. 12 alin. (1) lit. f) din Anexa la Ordinul ministrului mediului, apelor și pădurilor nr. 475/29.02.2024 pentru aprobarea Ghidului de finanțare a Programului vizând sisteme de alimentare cu apă, canalizare şi epurare a apelor uzate;
* luând în considerare prevederile Hotărârii Guvernului nr. 907/2016 privind aprobarea Structurii devizului general şi a Metodologiei privind elaborarea devizului general pentru obiective de investiţii şi lucrări de intervenţii;
* analizând documentația tehnico-economică și devizul general estimativ pentru obiectivul de investiții **CANALIZARE MENAJERĂ ÎN SATELE GRUIȘOR și STEJERIȘ COMUNA ACĂȚARI JUDEȚUL MUREȘ”**;
* în temeiul prevederilor art. 139 alin. (1) și celor ale art. 196 alin. (1) lit. a) din OUG 57/2019 privind Codul Administrativ, cu modificările și completările ulterioare,

Obiectul programului îl reprezintă finanțarea din Fondul pentru mediu a proiectelor ce vizează protecția resurselor de apă, sisteme de alimentare cu apă, canalizare şi epurare a apelor uzate menajere.

Scopul programului îl constituie protejarea şi îmbunătățirea calității mediului înconjurător, precum și creșterea numărului de persoane racordate/branșate la o rețea de canalizare/alimentare cu apă.

 Proiectul „**CANALIZARE MENAJERĂ ÎN SATELE GRUIȘOR și STEJERIȘ COMUNA ACĂȚARI JUDEȚUL MUREȘ”** confirmă oportunitatea, respectiv corespunde unor necesități evidente, identificate la nivelul locuitorilor din comună.

Protecția mediului este o componentă importantă a Strategiei de dezvoltare a localității. Acesta se poate realiza și prin reducerea şi limitarea impactului negativ asupra mediului, cauzat de evacuările de ape uzate, prin protejarea populației de efectele negative ale apelor uzate asupra sănătății omului şi mediului, respectiv prin efectuarea investițiilor necesare asigurării utilităților de bază la nivelul comunei.

În aceste scopuri se dorește participarea la Programul vizând sisteme de alimentare cu apă, canalizare și epurare a apelor uzate prin proiectul „**CANALIZARE MENAJERĂ ÎN SATELE GRUIȘOR și STEJERIȘ COMUNA ACĂȚARI JUDEȚUL MUREȘ”.**

Conform Ghidului de finanțare a Programului vizând sisteme de alimentare cu apă, canalizare şi epurare a apelor uzate finanțarea se acordă în procent de maximum 100% din cheltuielile eligibile, în limita sumelor ce pot fi acordate pentru fiecare categorie de solicitanţi. Astfel suma maximă finanțată în funcție de categoria unității administrativ-teritoriale din care face parte UAT Comuna Acățari (pentru UAT cu o populație mai mică de 5.000 de locuitori / pentru UAT cu o populaţie cuprinsă între 5.000-10.000 de locuitori) se acordă maximum 12.000.000,00 / 20.000.000,00 lei cu TVA.

Având în vedere prezentate, propun aprobarea participării la **Programul vizând sisteme de alimentare cu apă, canalizare și epurare a apelor uzate pentru obiectivul de investiții ”CANALIZARE MENAJERĂ ÎN SATELE GRUIȘOR și STEJERIȘ COMUNA ACĂȚARI JUDEȚUL MUREȘ”.**

**Primar,**

**Osvath Csaba**